ย่านชุมชนเก่า: ชุมชนบ้านชาด
ที่อยู่: ตำบลเค็งใหญ่ อำเภอหัวตะพาน จังหวัดอำนาจเจริญ ภาคตะวันออกเฉียงเหนือ
ลักษณะสำคัญ: ชุมชนบ้านชาด เป็นชุมชนเก่าตั้งอยู่ใกล้กับแหล่งโบราณสถานและโบราณคดี ลักษณะเป็นเนินดินรูปวงกลม มีคูน้ำคันดินล้อมรอบ พื้นที่โดยรอบเป็นพื้นที่เกษตรกรรม ได้แก่นาข้าว เป็นชุมชนพักอาศัยแบบชนบท ประชากรในชุมชนองค์การบริหารส่วนตำบลเค็งใหญ่ ประกอบอาชีพด้านเกษตรกรรมเป็นหลัก รองลงมาเป็นรับจ้าง และค้าขาย ลักษณะสังคมภายในชุมชนยังคงเป็นลักษณะของวิถีชีวิตและวัฒนธรรมแบบชนบทที่มีความเกี่ยวข้องกับการเกษตร และพื้นที่ทางความเชื่อท้องถิ่น เป็นชุมชนที่มีความสำคัญทางด้านโบราณคดี จากการสำรวจเนินดินรูปกลมพบใบเสมาหินทราย สันนิษฐานว่าน่าจะเป็นที่อยู่ของชุมชนโบราณที่มีอายุประมาณสมัยทวารวดี